ฉันเชื่อว่าผู้นำที่กำหนดโชคชะตาของตัวเองทุกคน ไม่มีความเกรงกลัว
มันเป็นอย่างอื่นไปไม่ได้เลย
รู้ตัวแต่ไม่กลัว
ฉันจะตัดสินใจชีวิตด้วยตัวเอง
และฉันจะหาเงินด้วยตัวเอง
ฉันจะซื้อรถของตัวเอง กรุยทางของตัวเอง
ฉันจะไม่หวังพึ่งใครทั้งนั้น
ทันทีที่คุณพึ่งพาคนอื่น คุณเสียบางอย่างไป
คุณเสียสิทธิ์ที่จะตัดสินใจด้วยตัวเอง
คุณแค่ต้องลงมือเลย
การเสี่ยงเพื่อทำสิ่งต่างๆ ในแบบของตัวเอง อาจเป็นเรื่องน่ากลัว
ดังนั้นคุณต้องกล้าหาญ
ชาไนอาเปลี่ยนแปลงเพลงคันทรี เพราะเธอทำแบบนี้
"อ๋อ กรอบอยู่ตรงนี้เหรอ ก็ได้"
เธอเป็นคนแรกที่ถล่มประตูและข้ามแนวเพลง
เธอเป็นผู้บุกเบิก
ชาไนอาทำทุกอย่าง ทั้งเล่นกีตาร์ แต่งเพลงเอง
เธอจัดการแสดงสดได้สุดยอดมาก
เธอเป็นหญิงแกร่งแห่งวงการคันทรี ซึ่งยากมาก เพราะเพลงคันทรี
ไม่ค่อยมีผู้หญิงสำเร็จได้
คุณต้องใช้ค้อนยักษ์ถึงจะโค่นเธอได้
ยอดขายอัลบั้มนะ ไม่ใช่ยอดฟังสตรีมมิ่ง
มีศิลปินสักกี่คนที่ทำยอดขายได้ล้นหลาม
อัลบั้มแล้วอัลบั้มเล่า
เธออาจจะไม่ได้ติดป้ายหราบนหมวกว่า "ฉันเป็นเฟมินิสต์"
เธอทำให้เห็นเลย
ชาไนอา ทเวนเปลี่ยนแปลงวัฒนธรรม
เธอปูทางให้ทั้งผู้หญิงในวงการเพลงคันทรี
และนักดนตรีทุกที่
พร้อมไหม
ฉันถามว่า…
พร้อมหรือยัง
(ทิมมินส์)
ฉันใช้ชีวิตวัยเด็กส่วนใหญ่
ในเมืองที่ฉันเรียกว่าเมืองทำเหมืองขนาดกลาง
ทิมมินส์ ออนแทรีโอ
(ชาเนียอาศัยอยู่ในบ้านขนาดย่อม กับพ่อแม่ของเธอ เจอร์รี่และชารอน ทเวน)
(เธอมีพี่น้องสี่คน)
เราค่อนข้างกระเสือกกระสนเรื่องเงิน
จึงมีปัญหาเสมอ ทั้งการจ่ายค่าไฟ
ค่าเช่าบ้าน…
ไม่ค่อยมีเงินจ่ายค่าของใช้
มันเป็นการกระเสือกกระสนตลอดเวลา
แม่ฉันชอบฟังเพลง
พ่อแม่ฉันทั้งสองคนชอบฟังเพลง เลยมีเสียงเพลงในบ้านเสมอ
ส่วนใหญ่เป็นเพลงคันทรี
ฉันฟังดอลลี่บ่อยมาก เพลงโค้ตออฟเมนีคัลเลอส์
ดอลลี่ พาร์ตันมีอิทธิพลต่อฉันมาก
- สาวน้อย คุณโตขึ้นมากเลย - ฉันกำลังโตนี่คะ
เธอใช้ชีวิตที่น่าสนใจมาก
โตขึ้นมาในกระท่อมเล็กๆ
กับพี่น้องหลายคน ไม่ค่อยมีเงิน
ฉันทึ่งกับเรื่องราวของเธอ และฉันเข้าใจได้ เลยคิดว่า "แหม
ถ้าเธอมาจากที่อย่างนั้น แล้วมาถึงจุดนี้ได้…
ฉันว่าก็น่าจะเป็นไปได้"
"ฉันก็อาจจะทำได้…"
"ฉันก็น่าจะมีโอกาส"
ฉันเป็นคนคุมวิทยุเสมอ
ฉันเป็นคนที่คอยเปลี่ยนช่อง
หาเพลงที่คิดว่าเราน่าจะฟังกันในรถ
ฉันมักร้องประสานเสียงได้ทันทีเลย
ร้องคลอตลอด
ฉันคิดว่าตอนนั้นเองแม่ฉันดูออก
ว่าฉันมีความสามารถ…
มีหูทิพย์เข้าใจดนตรีได้ดีกว่าเด็กทั่วไป
แม่คิดว่าฉันน่าจะพัฒนาความสามารถนี้ แล้วกลายเป็นนักร้องได้
ตอนอายุสามขวบ แม่มักอุ้มฉันไปนั่งบนเคาน์เตอร์
แล้วฉันก็ร้องเพลงให้คนในร้านอาหารฟัง
ร้องคลอตู้เพลง
เรียกได้ว่าทุกที่ที่แม่ฉันพอจะหาคนดูได้
แม่ก็จะพาฉันไปร้องเพลงที่นั่น
ฉันเริ่มเล่นกีตาร์ตอนอายุแปดขวบ
พ่อสอนสามคอร์ดแรกให้ฉัน
คอร์ดดี จีและเอ
ฉันจำได้ชัดเจนเลย
แม่ฝันอยากให้ฉันเป็นนักร้องมืออาชีพ
(ตั้งแต่อายุแปดขวบ)
(แม่ของชาไนอาพาเธอไปแสดง ตามบาร์ในเมืองหลังเลิกงาน)
แม่บอกว่า "โอเค แม่จะพาลูกไป…
เมื่อพ่อหลับแล้ว
แล้วเราจะแอบออกไปกันและ…
ไปที่บาร์ ลูกจะร้องเพลงหนึ่งรอบ"
และบางครั้งพอเรากลับมา พ่อก็จะยังหลับอยู่
บางครั้งพ่อก็จะตื่นรอเรา
แบบนั้นมักจบไม่ค่อยสวย
ฉันกลัวการขึ้นเวทีไปร้องเพลงมาก
เด็กเข้าบาร์ได้ไม่เป็นไร
ตอนที่บาร์ไม่ได้ขายแอลกอฮอล์แล้ว
ต่อให้โต๊ะทุกคนมีเหล้าแก้วสุดท้าย วางเต็มโต๊ะก็ตาม
มันบ้ามาก ตอนเช้าฉันมีเรียนด้วยนะ
แม่ฉันหมกมุ่นมาก
ไม่มีเด็กคนไหนไปร้องเพลงตามบาร์เลย
ไม่มีเลยจริงๆ
และนั่นไม่ใช่เรื่องปกติเลย
ฉันจำได้ว่าฉันพยายามเตรียมเพลงไว้ เป็นร้อยเพลง
ทุกครั้งเลย
ดังนั้นถ้าวงดนตรีไม่รู้จักเพลงไหน
ก็จะรู้จักเพลงอื่นหรืออะไรอย่างนั้น
ฉันจะให้คนขอเพลงได้ด้วย
การโตมาในบ้านที่มีความรุนแรง
มัน…
เลวร้ายมาก
แต่ฉัน…
ขังตัวเองไว้กับเสียงดนตรี
เพื่อปิดกั้นทุกอย่างออกไป
เพื่อให้สิ่งเดียวที่ฉันเห็น ได้ยิน คิด และจินตนาการคือดนตรี
อาจจะได้ยินเสียงแม่บอกว่า
"ลูกทำได้ ลูกต้องประสบความสำเร็จ"
ฉันรู้สึกว่านั่นจะเป็นสิ่งที่ช่วยเราได้ ถ้าฉันประสบความสำเร็จ
และมันเป็นความรับผิดชอบที่ต้อง…
เป็นนักแสดง และทำเป็นอาชีพ
(ชาไนอาแสดงเพลง "ทูแดดดี้" ตอนอายุ 11 ขวบ)
(ระหว่างออกเดินสาวกับแม่ ชาอนไาพบแมรี่ เบลีย์ นักร้องคันทรีท้องถิ่น)
(นับเป็นจุดเริ่มต้นของความสัมพันธ์ที่แสนพิเศษ)
ฉันกำลังเล่นคอนเสิร์ตที่นอร์ทเธิร์นออนแทรีโอ
และชาไนอาเป็นคนเล่นเปิด
เด็กผู้หญิงคนนี้ น่าจะอายุ 11 ขวบ
กีตาร์ตัวใหญ่กว่าเธออีก
นั่งลงแล้วร้องเพลง ฉันดูอยู่ข้างเวที คิดว่า
"ตายจริง ไม่น่าเชื่อเลย"
ทั้งเสียงดนตรี เสียงเธอ การคุมเสียงในตอนนั้น
เธอทำให้ฉันน้ำตาคลอ เสียงเธอสื่ออารมณ์มากทีเดียว
ชารอน แม่ของเธอก็อยู่ด้วย
ชารอนถามว่าฉันสนใจอยากร่วมงานกับเธอไหม
ฉันคิดว่าตั้งแต่เริ่มเลย เด็กคนนี้มีแววมาก
(ชาไนอาเล่นดนตรี กับวงโรงเรียนมัธยมปลายทิมมินส์)
ฉันแค่รู้ว่าฉันชอบดนตรี
ฉันร้องเพลงตลอด มีความสร้างสรรค์ด้านดนตรีเสมอ
พอเป็นวัยรุ่น ฉันก็…
ฉันก็ได้ออกทีวีนิดๆ หน่อยๆ
(รายการทอมมี่ ฮันเตอร์)
ยินดีต้อนรับเธอกลับมาครับ สาวน้อยวัย 15
มิสไอลีน ทเวน ขอเสียงปรบมือต้อนรับเธอหน่อย
พออายุ 16 ฉันก็…
เริ่มอยากร้องเพลงร็อคมาก
พ่อแม่ฉันไม่ชอบเลย
เพราะพวกท่านคิดว่า ฉันจะร้องเพลง "คันทรีของพ่อแม่" ไปตลอดชีวิต
(ปี 1981 - ชาไนอาร้องเพลง "ฮิตมีวิธยัวร์เบสต์ช็อต" ของแพต เบนาทาร์)
พ่อแม่อยากให้ฉันเป็นทันย่า ทักเกอร์คนต่อไป
ฉันอยากร็อคบ้าง
อยากใช้พลังของฉัน และก้าวออกมาจากหลังกีตาร์บ้าง
มันเป็นจุดเปลี่ยนที่ยากมาก เพราะฉันเป็นนักร้องที่ขี้อายมาตลอด
ฉันคิดว่าเมื่อเริ่มร้องเพลงร็อคแล้ว
ฉันก็เริ่มพัฒนาสไตล์ของตัวเอง
ฉันเริ่มพัฒนาความสร้างสรรค์ ความเป็นศิลปินมากขึ้น
และมันส่งผลต่อการแต่งเพลงของฉันด้วย
แมร์เป็นผู้สนับสนุนที่ดีมาก เธอคอยให้กำลังใจฉันให้แต่งเพลงต่อไป
ทำเพลงเดโมมากขึ้น…
ตอนนั้นฉันคิดว่าเธอมีพรสวรรค์จริงๆ
เธอมีอะไรบางอย่างที่เป็นเอกลักษณ์
ฉันคิดว่าจะทำเพลงเดโมพวกนี้เพื่อ…
เพื่อให้โปรดิวเซอร์และค่ายเพลงสนใจ
และ…
จากนั้นพ่อแม่ฉันก็เสียชีวิต
(วันที่ 1 พฤศจิกายน 1987 พ่อแม่ของชาไนอาเสียชีวิตจากอุบัติเหตุรถชน)
(ชาไนอาในวัย 22 ปีต้องดูแลน้องๆ)
(มาร์ค ดาร์ริลและแคร์รี่-แอน)
และไม่มีใครช่วยให้ฉันผ่านพ้น
ความเศร้าไปได้
มันเป็นช่วงเวลาที่เลวร้ายมาก
โลกของเธอเปลี่ยนแปลงไปในชั่วพริบตา
เธอบอกว่า "แมรี่ ฉันไม่รู้จะทำยังไงดี"
"ฉันไม่รู้จริงๆ"
ตอนนั้นฉันอยากเลิกร้องเพลงไปเลย
และ…
หางานทำจริงๆ
ตอนนี้ฉันมีน้องๆ ให้ต้องเลี้ยงดูแล้ว
ฉันจะทำยังไง
แมรี่ เบลีย์บอกว่า มีงานร้องเพลงที่รีสอร์ต
ชื่อเดียร์เฮิร์สในฮันส์วิลล์ ออนแทรีโอ
เดียร์เฮิร์สเป็นรีสอร์ตที่มีการแสดงด้วย
มีแสดงละครเพลงแบบออฟบรอดเวย์
มันเป็นงานแสดงที่ได้เงินจริงๆ
เป็นโอกาสให้เธอได้หาเงินหาเลี้ยงครอบครัว
กลายเป็นว่าการแสดงสดนั้นจะให้เงินดีกว่า
แม้จะเป็นงานเล็กๆ น้อยๆ แต่ก็ได้เงินดีกว่างานธรรมดาทั่วไป
มันเป็นงานที่ได้เงินดีเลย
ฉันหาเงินดูแลน้องชายได้
ฉันหาเงินได้มากพอจากการร้องเพลง เพื่อที่จะเลี้ยงปากท้องได้
พอฉันแสดงที่เดียร์เฮิร์ส
เป็นโชว์สไตล์เวกัส
ก็เป็นคนละเรื่องกันเลย
เป็นครั้งแรกที่ฉันเคยทำอะไรอย่างนั้น
คุณไอลีน ทเวน เป็นไงบ้าง ขอเสียงหน่อย
มันน่ากลัวมาก
ฉันไม่รู้จริงๆว่าทำอะไรอยู่
ฉันไม่รู้เลย
ว่าจะร้องเพลงแล้วใส่ส้นสูง
ไปพร้อมกันได้ยังไง
ฉันต้องรีบเรียนรู้ เพราะตอนนี้นี่เป็นงานใหม่ของฉันแล้ว
ระหว่างที่ทำงานนั้นอยู่ ฉันก็เรียนรู้
ที่จะเคารพและเห็นคุณค่าว่า
ฉันมีพรสวรรค์และคงน่าเสียดาย ถ้าจะทิ้งไปแล้วไม่สานต่อ
ฉันมัวแต่ยุ่งกับการซ้อมการแสดง คอยวิ่งวุ่นเลี้ยงดูน้องๆ
ทั้งก่อนและหลังการแสดง ฉันจะกลับบ้านไปเขียนเพลง
ไม่มีทางอื่นที่จะก้าวหน้าไปได้ นอกจากทำงานสายตัวแทบขาด
แค่นั้นเอง ไม่มีทางอื่นแล้ว
(คริสต์มาสปี 1991 ชาไนอาแสดงให้ครอบครัวและเพื่อนๆ ดู)
ฉันได้แต่ทำงานต่อไป ทำเพลงเดโม แต่งเพลง
และหวังว่าจะได้โอกาสสักครั้ง
ชาไนอาเริ่มตั้งใจมากขึ้นและเข้าใจ
ว่าตัวเองเป็นใครและอยากไปในทิศทางไหน
เธอโทรมาบอกว่า "เอางี้นะแมรี่
ฉันพร้อมจะทำเพลงคันทรีแล้ว"
(แนชวิลล์ เทนเนสซี บ้านเกิดของดนตรีคันทรี)
(แนชวิลล์ 95 ดับเบิลยูเอสเอ็ม-เอฟเอ็ม…)
(ปี 1992 ชาไนอาเซ็นสัญญา บันทึกเสียงครั้งแรก)
อัลบั้มเปิดตัวของฉันเป็นประสบการณ์
ที่ฉันเป็นเด็กใหม่ในแนชวิลล์
ค่อยเป็นค่อยไป พยายามหาทางของตัวเอง
เป็นศิลปินที่ไม่เหมือนใคร มีความคิดของตัวเอง…
โดยไม่ต้องโดนไล่ออกจากเมือง
ตอนนั้นผมเป็นรองประธานแผนกพัฒนาศิลปิน
ตอนที่ผมเซ็นสัญญาชาไนอา
หลักๆ แล้วผมจำเสียงของเธอได้
เสียงเธอไม่เหมือนนักร้องคนอื่นเลย
เพลงของเธอ ผม… อย่าเข้าใจผิดนะ
แต่ผมคิดว่าบางเพลงของเธอยังไม่สมบูรณ์
ในตอนนั้นและ
มันยังไม่ค่อยเป็นเพลงคันทรี
เท่าที่เราคิดในตอนนั้น
เราเลยเริ่มมองหาเพลงอื่น
จากนักแต่งเพลงอื่นและค่ายอื่นในเมือง
ตอนนั้นฉันเป็นนักแต่งเพลงที่มีความหวือหวากว่า
และแผนกพัฒนาศิลปิน
คิดว่าไม่มีความเป็นคันทรีพอ
ฉันเลยต้องตั้งความคาดหวังใหม่
ฉันไม่ได้ร้องไห้เสียใจหรอกนะ
ฉันยอมรับไป
มันไม่มี
ไม่ค่อยมีความคิดสร้างสรรค์ของฉัน
ในอัลบั้มนั้นเลย
อาจจะมีวิธีที่ฉันร้องบ้าง
หรือวิธีที่ฉันออกเสียง อะไรแบบนั้นในสตูดิโอ
แต่นั่นก็ยังไม่ค่อยเหลือที่ให้ฉันเป็นตัวเอง เพราะอัดเพลงกันแค่สามชั่วโมง
ฉันจะทำอะไรได้ภายในสามชั่วโมงล่ะ
นักร้องเพลงโฆษณาร้องได้ภายในสามชั่วโมง
แต่ถ้าคุณพยายามจะสร้างสรรค์… ฉันไม่มีที่ให้ทดลองอะไรแปลกใหม่เลย
ฉันไม่มีที่ให้เติบโตเป็น…
ให้เติบโตคุ้นเคยกับงานนั้น
เริ่มแรกเลย มีทั้งศิลปินหญิงและผู้จัดการหญิง
ฉันคิดว่าคนไม่ค่อยให้ความสำคัญกับเรามากนัก
ชาไนอา ยินดีต้อนรับสู่รายการเราครับ คุณสวยขึ้นกล้องมาก
- จริงๆ นะ - ขอบคุณค่ะ
ผมคิดว่าสิ่งสำคัญของธุรกิจสมัยนี้
คือการนำเสนอ และหน้าตาก็มีส่วนสำคัญด้วย
และหน้าตาคุณก็ดีไม่เป็นรองเพลงเพราะๆ เลย
จริงหรือเปล่าว่านี่เป็นเพลงสุดท้าย ที่คุณบันทึกสำหรับอัลบั้มนี้
- เปล่าค่ะ ฉันโกหก - อ้าวเหรอ
- ดีมาก - เปล่า เรื่องจริงค่ะ
อัลบั้มนี่ชื่อว่าชาไนอา ทเวน
จำง่ายมากเพราะชื่อไม่เหมือนใคร
และมีรูปสวยๆ ที่หน้าปกอัลบั้มด้วย
ชาไนอา ทเวนมาร่วมรายการเราแล้วครับ
อัลบั้มเปิดตัวชื่อเดียวกับเธอนี้ ได้รับความสนใจมากมายทีเดียว
- ค่ะ - คุณดูดีมาก
- เสียงเพราะด้วย - ขอบคุณค่ะ
คุณต้องทำงานหนักกว่าผู้ชายทั่วไป ในวงการเพลงคันทรีสามเท่า
เพื่อที่จะได้โอกาสเดียวกัน
การไม่ย่อท้อคือหนทางเดียว
นั่นเป็นทางเดียวที่คนจะเห็นความสำคัญได้
คุณต้องเหนื่อยแทบตายกว่าจะไปถึงจุดนั้นได้ คุ้มไหมน่ะเหรอ
ไม่รู้สิ ฉันคิดว่าตอนเป็นเด็กอยู่
ก็ต้องลองดู จริงไหม
ผู้หญิงในวงการเพลงคันทรี
โดยเฉพาะอย่างยิ่ง
บางครั้งก็มักจะถูกตั้งมาตรฐานต่างกับผู้ชาย
ในวงการเพลงคันทรี
ไม่มีใครว่าจอห์นนี่ แคช ที่ร้องเพลงเกี่ยวกับการยิงคนตายในรีโน
และดื่มเหล้าจนเมาตาย และเล่นโคเคน
ทุกคนก็ไม่ว่าอะไร
แต่ผู้หญิงถูกคาดหวังให้แสดงตัวว่า
มีค่านิยมดีงามแบบชาวคริสต์ที่ดี
ฉันคิดว่าโดยเฉพาะผู้หญิง ถ้าคุณไม่รู้จักตัวเองดีพอ
ว่าคุณอยากพูดอะไรและอยากแสดงถึงอะไร
จะมีคนอื่นบอกคุณเอง
และอาจจะไม่ตรงกับสิ่งที่คุณต้องการจริงๆ
มิวสิควิดีโอเพลง "ว็อตเมดยูเซย์แดต" เป็นช่วงเวลา
ที่ฉันได้แสดงความสร้างสรรค์
และฉันรู้สึกเหมือนได้ปลดปล่อย
และฉันปลดปล่อยตัวเองในหลายๆ ด้าน
ตั้งแต่วิดีโอตัวแรกนั้นเลย
เธออาจจะมีข้อจำกัด เรื่องเพลงที่เธอบันทึกเสียงไป
แต่ด้านภาพแล้ว เธอแสดงความสร้างสรรค์ได้ในทุกแง่มุม
มันเป็นอิสรภาพ
นั่นน่าจะเป็นจุดเปลี่ยนที่ยิ่งใหญ่ที่สุด สำหรับฉันในฐานะศิลปิน
ว่าตั้งแต่นั้นฉันจะมีส่วนร่วมกับทุกอย่าง มากกว่าอะไรที่เคยทำมา
เพราะมันเป็นการปูพื้น
มันสดใหม่มากเมื่อเทียบกับสิ่งอื่นๆ ที่มีให้ดูกันในตอนนั้น
ดูสิ
แบบว่า "ตายจริง เราจะเปิดให้ดูได้ยังไง"
ผู้หญิงคนนี้ยั่วยวนมาก
และช่องเพลงคันทรีไม่ค่อยชอบแบบนี้
เพราะมันเป็นสิ่งแปลกใหม่
ผู้หญิงไม่เปิดหน้าท้องมากขนาดนั้น
ในวงการเพลงคันทรี
ฉันเป็นตัวทำลายภาพลักษณ์ของเพลงคันทรี่
แน่นอนที่สุดเลย
ฉันชอบมากนะ อีกอย่างเธอก็
ลูบไล้ผู้ชายเปลือยอกสุดฮอตอยู่
เธอแบบว่า "เมืองนี้ฉันคุมเอง ไม่ต้องห่วง"
จากนั้นมัตต์ก็ได้เห็นวิดีโอนั้นและ…
นั่นก็เป็นอีกเรื่องยาวเลย
(มัตต์ แลงจ์เป็นโปรดิวเซอร์มือทองที่สุดคนหนึ่ง ในวงการเพลงร็อค)
(สร้างเพลงฮิตมากมายให้กับเอซีดีซี เดฟเล็ปเพิร์ดและไบรอัน อดัมส์)
ฉันบอกไอลีนว่า มีผู้ชายคนนึงชื่อมัตต์
เขาอยากคุยกับเธอเรื่องดนตรี
เธอบอกว่า "แมรี่ ให้ตายเถอะ"
ฉันบอกว่า "ฉันไม่รู้จักเขา คิดว่าเขาอยู่ในวงการเพลงนะ เขารู้เยอะ"
ฉันไม่รู้จักคนคนนี้ ฉันไม่รู้จักความสำเร็จของเขา
ฉันแค่รู้ว่าเขาชื่อมัตต์ แลงจ์
ฉันคิดว่ามัตต์เป็นชื่อที่แปลก
มันตลกดี คนอะไรชื่อมัตต์ มัตต์ แลงจ์
มันตลกมากสำหรับฉัน
คืนนึงฉันโทรไปหาเขา ตอนตีหนึ่ง
ฉันคิดว่าน่าจะเป็นเวลาหกโมงเช้าสำหรับเขา
เราคุยโทรศัพท์กันสามชั่วโมง
บทสนทนาของเรานานสามชั่วโมง
เขาเล่นเพลงที่เขาแต่งเองให้ฉันฟังทางโทรศัพท์
แล้วฉันก็ร้องเพลงให้เขาฟังทางโทรศัพท์
เขาพูดว่า "ฟังนะ เราน่าจะนัดเจอ แล้วแต่งเพลงกัน"
"น่าจะไปได้สวยเพราะผมชอบเพลงคันทรีมาก"
เขาพูดว่า "ผมชอบเสียงคุณ และผมว่าจะเป็นส่วนผสมที่เจ๋งดี"
ฉันไม่อยาก
รุกแรงเกินไป
แต่ในใจฉันคิดว่า
"ว้าว ถ้าผู้ชายคนนี้…
ทำให้เพลงฉันเป็นอย่างนั้นได้
คงเหมือนฝันไปเลย แบบว่า…
ว้าว"
เพลงแรกออกมาในปี 1993 มั้ง
เราขายได้ไม่ดีเท่าไหร่
ผมคิดว่าเรามีสองซิงเกิล
ที่ติดชาร์ตเพลงคันทรีอันดับที่ 55 หรืออะไรอย่างนั้น
คนมองว่าเธอเป็นแค่
พวกอยากเป็นนักร้องหญิงเพลงคันทรีอีกคน
ลูอิส ประธานค่ายเพลงบอกว่า "เราต้องนัดกินมื้อกลางวันกัน"
"เราต้องคุยกันว่าเกิดอะไรขึ้น เพราะว่า
ถ้าคุณไม่เอาจริง เราอาจจะยกเลิกสัญญาคุณได้"
"ดังนั้นคุณต้องพิสูจน์กับผมว่า คุณกำลังทำสิ่งที่เจ๋งจริงๆ"
ฉันก็บอกว่า "โอเค"
"ฉันกำลังทำงานกับโปรดิวเซอร์เพลงร็อค ชื่อมัตต์ แลงจ์อยู่"
ยังกับฉันสารภาพอะไรสักอย่าง
มันรู้สึกเหมือนเป็นการสารภาพบาปจริงๆ และ…
เขาอึ้งไปเลย
น่าจะพูดว่า "บ้าไปแล้ว" หรืออะไรอย่างนั้น
ฉันคิดว่าน่าจะพูดว่า "บ้าไปแล้ว… ไม่มีทาง"
ไม่ก็ "บ้าไปแล้ว สุดยอดเลย"
โชคดีที่เขาคิดว่ามันดีมาก
มัตต์เป็นฮีโร่คนหนึ่งของผม เป็นโปรดิวเซอร์อัลบั้มแบ็คอินแบล็ค
ของเดฟเล็ปเพิร์ดและอื่นๆ ผมเป็นแฟนเพลงร็อคที่ชอบอย่างนั้นอยู่แล้ว
ผมรู้จักชื่อเสียงเขาและรู้ประวัติเขานิดหน่อย
เขาค่อนข้างรู้จักเพลงคันทรีดีกว่าใครอื่นเลย
หนึ่ง สอง สาม…
การที่ตอนนี้ฉันได้แต่งเพลง เพื่อทำเพลงของตัวเอง
เป็นความฝันมาก นั่นคือความฝันเลย
นั่นเป็นความฝันที่ทำให้ฉันไปแนชวิลล์
เพราะหวังว่าจะได้ทำตามความฝัน แต่กลับไม่ได้ทำในทันที
ฉันรู้สึกมีไฟและมีแรงบันดาลใจมาก
อยู่ดีๆ ตอนนี้ฉันก็มีมัตต์ ที่ชอบความคิดของฉันมาก
ตอนจบ คิดว่าคุณควรรอไหม
ถ้าฉันร้องว่า "ฉันไปละ" หยุดหนึ่งจังหวะ
แค่จังหวะเดียว
เราแต่งอัลบั้มนี้เร็วมาก
ระหว่างทำอัลบั้ม เราก็เริ่มคบกัน
และกลายเป็นความสัมพันธ์ส่วนตัวที่แสนวิเศษ
สรุปง่ายๆ ก็คือ
เราเจอกัน
เราตกหลุมรัก
เราหมั้นกัน แต่งเพลงทั้งอัลบั้ม
ทั้งหมดภายในหกเดือน
และแต่งงานกันภายในหกเดือนด้วย
เราทำอะไรมากมายในช่วงเวลาหกเดือน มันเป็นช่วงเวลาที่จริงจังมากสำหรับฉัน
มัตต์ฟังเธอ
และในทางกลับกัน ก็รู้จักวิธีทำให้เธอ
โดดเด่นขึ้น รู้จักการนำสิ่งต่างๆ ออกมาจากเธอ ที่เธอไม่เคยแสดงออกมา
การได้พบใครสักคนที่ไว้ใจพอที่จะทำอย่างนั้นได้
คนที่จะไม่ตัดสินคุณ
แต่จะช่วยคุณทำให้เป็นรูปเป็นร่าง
เพื่อทำให้ยอดเยี่ยม เป็นเอกลักษณ์ และเป็นตัวคุณ
นี่จึงเป็นความร่วมมือที่ยอดเยี่ยมที่สุด ในวงการเพลง
คุณได้ยินชาไนอาเป็นชาไนอาแต่ผ่านโทรโข่ง
(กุมภาพันธ์ปี 1995 อัลบั้มที่สองของชาไนอา "เดอะวูแมนอินมี" วางขาย)
ฉันอยากเปิดด้วยเพลง "เอนี่แมนออฟไมน์"
ฉันอยากให้นั่นเป็นซิงเกิลแรก จากอัลบั้มเดอะวูแมนอินมี
แต่คนอื่นเห็นพ้องว่า
"ฮูสเบดแฮฟยัวร์บูตส์บีนอันเดอร์" เป็นเพลงที่เหมาะกว่า
ที่จะใช้เปิดอัลบั้ม เพราะฟังดูเป็นคันทรีมากกว่า
ซึ่งก็จริง
ถ้าฉันสู้ก็คงจะได้ตามใจตัวเอง
พวกเขาคงยอมทำตาม ฉันรู้
ฉันอยากเปิดตัวอย่างยิ่งใหญ่
ไม่ได้แค่เดินงุ่มง่ามเข้าไป
แต่ฉันคิดว่า อัลบั้มนี้มีความหมายลึกซึ้ง มากกว่าแค่เพลงเดียว
และฉันรู้ว่าเมื่อคนได้ฟัง "เอนี่แมนออฟไมน์"
ก็จะเรียกร้องจนสถานีวิทยุต้องหันมาสนใจ
ไม่ลองก็ไม่รู้ อะไรทำนองนั้น ฉันคิดว่ามันเป็นเพลงที่ดีมาก
ถ้าคุณทำสิ่งที่ผมเคยทำมาในชีวิต
เร่ทำเพลงขายน่ะ
คุณก็จะรู้ว่าเพลงไหนจะดัง
ไม่จำเป็นต้องหูทิพย์อะไรมากหรือเป็น…
อัจฉริยะก็ได้
คุณจะรู้เอง
ผมรู้มากจนไปหาเจ้านายในนิวยอร์กแล้วบอกว่า
"นี่ ผมจะทุ่มเงินมากกว่า ที่คุณอยากให้กับเพลงนี้นะ
เพราะผมคิดว่านี่จะเป็นเพลงดัง"
(สำหรับวิดีโอเพลงต่อไป ชาไนอาเลือกผู้กำกับชื่อดัง จอห์น เดเร็ก)
เธอมาหาเรา…
ที่ฉันบอกว่าเรา หมายถึงสามีของฉัน ที่เสียไปแล้ว จอห์น เดเร็ก
ขึ้นชื่อเรื่องภาพถ่ายของเขา โดยเฉพาะภาพถ่ายผู้หญิง
และผู้หญิงสวยๆ
ฉันพูดว่า "เราจะถ่ายผู้หญิงคนนี้ เธอดูน่าสนใจดี"
เขาพูดว่า "เธอสวยเหรอ" ฉันตอบว่า "ใช่ เธอสวยมาก"
ขั้นตอนการทำงานของเขาแปลกมาก และสาวๆ มากมายรับไม่ได้
เขาให้ความสำคัญกับการบันทึกภาพความงาม
และเขาไม่ได้ทำลีลา เอาแต่ชม พยายามไม่ทำร้ายความรู้สึกคุณ
เขาจะพูดขวานผ่านซากเลย "จมูกคุณเบี้ยว
ผมต้องปรับแสงกับมุมกล้องทุกอย่าง"
ถ้าเขาถ่ายรูปฉัน เขามักพูดว่า "อย่าทำอย่างนั้น คุณทำหน้ายังกับเหม็นขี้"
ไม่ก็ "ปากคุณดูเหมือนตูดไก่"
หรืออะไรก็ตาม ที่จะทำให้สาวๆ บางคนร้องไห้กลับบ้านไปเลย
ฉันก็คิดว่า "โอเค…
เธอต้องทำใจซะ รับคำวิจารณ์แล้วทนต่อไป
เพราะเราต้องทำงาน ต้องถ่ายวิดีโอ
และพระอาทิตย์กำลังจะตกแล้ว"
มีตอนนึงที่ตลก ตอนที่
จอห์นอยากให้เธอทำอะไรสักอย่างเชยๆ และเปิ่นๆ ที่เธอไม่อยากทำ
ถึงจุดหนึ่งเราประจันหน้า ต่อปากต่อคำกันเลย
เขาไม่ชอบให้ใครปฏิเสธ
และเธอก็ดีมาก เธอยืนหยัดเพื่อตัวเอง
และเขาค่อนข้างเรื่องมาก
ฉันมีวิสัยทัศน์ว่าอยากให้ออกมาเป็นยังไง
และฉันอยากนำเสนอตัวเองยังไง
เธอบอกว่า "นี่วิดีโอของฉัน ฉันเป็นคนจ่าย
ฉันจะต้องได้สิ่งที่ต้องการ"
นั่นเป็นช่วงเวลาที่ตึงเครียดมาก
ฉันนึกว่าเขาจะถอนตัวออกจากการถ่ายทำไปแล้ว
แล้วเขาก็เปิดกล้อง พูดว่า "ถ้าอยากได้ก็จัดให้"
เขากดปุ่มแล้วเบือนหน้าหนี ทำตัวเป็นเด็ก
ตั้งแต่นั้นมา เขาเคารพฉันมากกว่าที่ฉันคิดไว้
แล้วเราก็มีมิตรภาพที่งดงามกันหลังจากนั้น
นั่นเป็นบทเรียนที่ฉันใช้เวลาเรียนรู้หลายปี
ว่าถ้าคุณยืนหยัดเพื่อตัวเอง
เขาจะต่อสู้เพื่อคุณจนนาทีสุดท้าย แล้วก็ยิ่งเคารพคุณมากขึ้น
ไม่ใช่เรื่องบังเอิญเลยที่เธอกลายเป็นดาวดังได้
(กรกฎาคม 1995 เพลง 'เอนี่แมนออฟไมน์' ขึ้นอันดับหนึ่งเป็นเพลงแรกของชาไนอา)
(ในชาร์ตเพลงคันทรี)
ฉันมุ่งมั่นอย่างเดียวในเรื่องอาชีพ
และพอทางค่ายเริ่มรู้ว่าฉันจะ
ยอมทำทุกอย่างเพื่อให้ประสบความสำเร็จ
พวกเขาก็ร่วมมือกันแข็งขันและทำได้ดีมาก
พวกเขาคุ้นเคยกับขั้นตอนการทำงานที่แตกต่างไป ความมุ่งมั่นคนละระดับกัน
แต่ฉันบอกว่า "ต้องเดินหน้าเต็มกำลัง"
เราจะไม่กินเหมือนปกติ
เราจะไม่ได้นอนตามปกติ
ฉันยังตื่นอยู่ ไม่ยุติธรรมเลย
หวัดดีค่ะ นี่ชาไนอา ทเวน เดี๋ยวจะได้ฟังเพลงใหม่ของฉันแล้ว
อย่าเพิ่งไปไหนนะคะ ที่คิสเอฟเอ็มท็อป 30…
เพลงฮิตไม่ดังด้วยตัวเอง ยิ่งพวกเพลงที่ดังติดต่อกัน
และวิดีโอก็ถ่ายตัวเองไม่ได้แน่นอน
เลยมีงานต้องทำมากมาย
บาย!
ฉันจำได้ว่าลุค ลิวอิสพูดว่า "ฟังนะ
ผมคิดว่าคุณควรถ่ายวิดีโอตัวต่อไปที่อียิปต์"
"ที่ไคโร ที่มหาพีระมิดเลย"
ฉันถามว่า "อะไรนะ"
มันยังกับความฝัน เหมือนไม่ใช่ความจริง
หมดเงินไม่น้อยเลย
ผมยังอารมณ์เสียอยู่เลยที่ไม่ได้ไป คุณไม่รู้หรอก
พวกเขาได้ขี่ม้าท่องไปทั่วพีระมิด ส่วนผมนั่งอยู่บ้าน ถามตัวเองว่า
"ฉันทำบ้าอะไรอยู่วะเนี่ย"
บอกเลย นั่นเป็นประสบการณ์ที่ฉันไม่มีวันลืม
ฉันรู้สึกได้ว่านั่นเป็นจุดเริ่มต้น
ของโอกาสที่จะได้แข่งขันระดับโลก
ไม่ต้องสงสัยเลย
ฉันไม่สงสัยเลยแม้แต่น้อยว่าอัลบั้มนี้
จะพลิกโฉมหน้าของวงการเพลงคันทรี
แล้วก็เป็นตามนั้น
มันพลิกได้จริงๆ
('เดอะวูแมนอินมี' เป็นอัลบั้มเพลงคันทรี ที่ขายดีที่สุดในปี 1995)
(และเป็นอัลบั้มอันดับหนึ่งนานถึง 29 สัปดาห์)
ไม่ต้องสงสัยเลยว่าชาไนอา ทเวน เป็นซูเปอร์สตาร์ในวงการเพลงคันทรีแคนาดา
เหนื่อยหรือน่าตื่นเต้นกันแน่
น่าตื่นเต้นสิคะ หวัดดีค่ะ!
ยินดีด้วย นี่ของคุณครับ
(ชาไนอา ทเวน ห้าล้านแผ่น)
ฉันจะรับไว้ค่ะ
พออัลบั้ม "เดอะวูแมนอินมี" ดัง
ฉันก็รู้สึกว่าประสบความสำเร็จแล้ว
รู้สึกดีมากเลย
ฉันตื่นเต้นมากที่มุ่งไปในทิศทางนี้
ความสำเร็จไม่ได้วิ่งหนีฉันอยู่
แต่ในขณะเดียวกัน ฉันก็คิดว่า "เดี๋ยว ช้าก่อน
ฉันอยากสนุกอีกหน่อย" เข้าใจไหมคะ
อาจเป็นเพราะทุกอย่างเกิดขึ้นเร็วมาก ฉันยังไม่รู้ตัวเลย
แต่ต้องบอกว่ามันเป็นสิ่งที่ไม่คาดฝันเลย
มันดีที่สุด
หวัดดีค่ะ
นี่เป็นปาร์ตี้ฉลองยอดขายระดับแพลตินัม งานแรกของฉัน เลยไม่รู้ว่าต้องคาดหวังอะไร
ขอบคุณทุกคนอีกครั้งครับ นี่เป็นสิ่งพิเศษมากสำหรับเรา บอกไม่ถูกเลย
- ขอบคุณที่มาร่วมกับเราที่นี่ - ขอบคุณ!
คืนนี้ ขวัญใจวงการเพลงคันทรีของแคนาดา จะได้รับรางวัลไดมอนด์
สำหรับยอดขายอัลบั้มของเธอ
หลังจากเธอชนะรางวัลแกรมมี่เมื่อสัปดาห์ที่แล้ว
แต่รางวัลไม่หยุดแค่นั้น
อัลบั้มยอดเยี่ยมแห่งปีคือ "เดอะวูแมนอินมี" โดยชาไนอา ทเวน!
ว้าว ฉันไม่คาดคิดเลยค่ะ เย่
เพลง ""ฮูสเบดแฮฟยัวร์บูตส์บีนอันเดอร์"
ชาไนอา ทเวน
"เอนี่แมนออฟไมน์" ชาไนอา ทเวน
- ชาไนอา ทเวน - เย่!
ชาไนอา ทเวน!
ฉันอยากเริ่มด้วยคนสองคนที่ทำงาน
หนักกว่าใคร
เพื่อให้ฉันมาถึงจุดนี้ได้
พ่อแม่ฉันเองค่ะ
พวกท่านไม่อยู่กับเราแล้ว แต่ว่า…
พ่อแม่ได้เสียสละมากที่สุด เพื่อให้ฉันมาถึงจุดที่อยู่ทุกวันนี้
ชาไนอามียอดขาย
กว่าหกล้านห้าแสนอัลบั้ม ภายในเวลาไม่ถึงหกเดือน
คือว่า นั่นมัน…
เหลือเชื่อมากในตอนนั้น
ไม่น่าเชื่อเลย
มันแบบว่า
"ให้ตายสิ"
คุณต้องวิ่งถึงจะตามทัน
คุณต้องวิ่ง
ฉันตื้นตันมาก บอกไม่ถูกเลยค่ะ
จนมันเริ่มหนักหนาเกินไป
(ปี 1996 ชาไนอาและแมรี่แยกทางกัน)
ฉันอยู่คนเดียวมาตั้งแต่เด็ก
ฉันใช้ชีวิตตลอดช่วงอายุ 20 โดยมีแมรี่เป็นคนนำทาง
และในเรื่องส่วนตัวด้วย
มันเลยยากมากเมื่อต้อง
บอกลากับส่วนหนึ่งในความสัมพันธ์ของคุณ
ซึ่งเป็นสิ่งที่เราทำอยู่
แต่ฉันก็รู้ว่าฉัน…
ว่าทุกอย่างที่ฉันกับเธอร่วมกันสร้างมา…
จะมีอะไรมากมายกว่านั้น
ฉันยังไม่ถึงจุดหมายเลย
มันดีมาก แต่ก็ดีสำหรับเพลงคันทรี
ไม่ได้ดีเมื่อเทียบกับไมเคิล แจ็คสัน
หรือเมื่อเทียบกับเดอะโรลลิ่งสโตนส์
ในอนาคตฉันต้องไปไกลมากกว่านี้
(ชาไนอาเริ่มค้นหาผู้จัดการใหม่ เพื่อยกระดับอาชีพเธอไปอีกขั้น)
เธอสัมภาษณ์คนสองสามคน
หรือคนจำนวนหนึ่งตอนที่เธอมองหาอยู่
แต่พอเธอถามผมเรื่องจอน
ผมอยู่ที่ซีบีเอสมานานแล้ว และเคยทำอัลบั้มของสปริงสตีนตั้งแต่ไหนแต่ไร
ตั้งแต่สองอัลบั้มแรก
ผมเคยเห็นเขาทำงาน
เธออยากได้คนที่เป็นผู้จัดการซูเปอร์สตาร์
ปรากฎว่าเหตุผลคือ
เธอมีแผนจะกลายเป็นซูเปอร์สตาร์ ที่ยิ่งใหญ่กว่าเดิม
เราเจอหน้ากันและคุยกันเพื่อให้รู้ว่าไปด้วยกันได้
และการที่แค่ติดต่อไปครั้งแรก เขาก็
เปิดใจรับฟังความคิด ทำให้ฉันตื่นเต้นมาก
เราคุยกันถูกคอทันที
ผมพูดว่า
"เราไม่มีอะไรจะเสริม กับสิ่งที่คุณทำในวงการเพลงคันทรี"
"แต่คุณต้องการอะไร เราจะช่วยอะไรได้บ้าง"
เธอบอกว่ามีสามเรื่อง
เธออยากข้ามแนวไปทำเพลงป๊อป
เธออยากเป็นซูเปอร์สตาร์ระดับโลก
และอยากเป็นศิลปินที่ทำยอดทัวร์ได้มากที่สุด
เธอมีเป้าหมายสามข้อชัดเจนมาก ตั้งแต่ครั้งแรกที่ผมคุยกับเธอ
ผมบอกว่า "ได้
ผมว่าเราช่วยคุณได้"
(ปี 1996 หลังจากความสำเร็จ ของอัลบั้ม 'เดอะวูแมนอินมี')
(ชาไนอาต้องตัดสินใจครั้งใหญ่ ที่จะกำหนดอาชีพของเธอ)
ทุกคนเตือนฉันว่า
มีเงินมากมายที่เราไม่ได้ทำ
จากการไม่ออกทัวร์ หลังจากออกอัลบั้ม "เดอะวูแมนอินมี"
เธอควรจะทำเงินได้มากมาย แต่ก็ไม่ได้ทำ
เธอน่าจะออกทัวร์หลังจากออกอัลบั้ม
และเดินทางออกทัวร์อีกสองปีได้เลย
ฉันรู้ว่าการเดินสายออกทัวร์จะทำให้
ฉันเสียสมาธิจากการแต่งเพลงที่ดีขึ้น
ฉันคิดว่าฉันต้องใช้เวลานี้แหละ
เพื่อคิดทบทวน
แต่งเพลงมากขึ้น
ฉันบอกไม่ได้ว่าตัดสินใจถูกหรือเปล่า มันเป็นความเสี่ยง
แต่ก็ถือว่าเป็นกลยุทธ
ฉันต้องเร่งมือแต่งเพลงฮิตให้มากพอ
เพื่อที่ในอัลบั้มต่อไป ฉันจะได้เล่นคอนเสิร์ตด้วยเพลงตัวเองทั้งหมด
(ชาไนอากับมัตต์เริ่มทำอัลบั้มต่อไป)
ฟังดูดีขึ้นหน่อย
ใช่ ดีขึ้นเยอะเลย เพราะมาก
เมื่อมันรู้สึกดี
ขอบคุณ!
ฉันรู้สึกได้ว่ามีพลังงานคุกรุ่นอยู่
ฉันแต่งทำนองเพลงหลายเพลงด้วยตัวเอง
บอกตามตรง มันเป็นงานที่ทำกันเป็นทีม
เรานั่งเล่นกีตาร์ แจมด้วยกัน ค่อยไล่คอร์ดไปเรื่อย
เขามักเก็บบันทึกเนื้อเพลงไว้เสมอ
เลยมีแต่เนื้อเพลงเจ๋งๆ มากมาย
ฉันก็สานต่อจากความคิดพวกนั้น
ฉันจะคิดประโยคเด็ดๆ ขึ้นมา แล้วก็แต่งเป็นเรื่องราวต่อไป
เป็นไงบ้าง มัตต์
โอเค อีกทีนึง
ชาไนอา ทเวนเป็นคนขยันทำงานมาก
และเป็นศิลปินที่เก่งกาจ เป็นนักแต่งเพลงฝีมือดี
เกือบแล้วแต่ยังไม่ลง
ผมมองว่าเธอเป็นมนุษย์ธรรมดา เป็นคนนึง
เธอติดดิน แต่พอเธอเข้ามาในห้อง
เธอดึงดูดความสนใจของทุกคนได้ทันทีเลย
"ว้าว เธอดูเหมือนดาวเด่น"
ดูเขาสิ คุณต้องรู้สึกเอง ต้องรู้สึกอยู่ข้างใน
ผมพยายามเต็มที่เลยนะ
- สาบานได้เลย - ตลกจังเลย
ผมรู้ว่าผมเร่งไป
คืนหนึ่งเราอยู่ในนิวยอร์กด้วยกัน
พวกเขานั่งอยู่ตรงนั้น
มีวิทยุสเตอริโอ
มีทุกเพลงที่กลายเป็นอัลบั้ม "คัมออนโอเวอร์"
พวกเขาร้องให้ผมฟังตรงนั้นเลย
พวกเขาเล่นเพลง
แล้วเธอก็ร้องเพลง
มัตต์ร้องคลอ เขาร้องเยอะมากในอัลบั้ม
พวกเขาร้องเพลงทั้งอัลบั้ม
(เพลงเดโมที่ไม่เคยเปิดเผยมาก่อน ของเพลง 'ฟรอมดิสโมเมนต์ออน')
ผมตัวสั่นเลย เพราะ…
สองอย่างนะ
นี่คือดนตรีชั้นเลิศ
พลาดไม่ได้เด็ดขาด
พลาดไม่ได้เลย
สำหรับผม และผมเก่งเรื่องนี้นะ
ทุกเพลงเป็นเพลงฮิต
มันง่ายๆ อย่างนั้นเลย
เราเลยเริ่มลงมือทำ
เราเริ่มลงมือทำ
(พฤศจิกายน 1997 อัลบั้ม 'คัมออนโอเวอร์' วางขาย)
(จากทั้งหมด 16 เพลง มี 12 เพลงที่ปล่อยเป็นซิงเกิล)
ชีวิตกำลังไปได้สวย ความรักคงต้องรอก่อน
ฉันไม่รีบร้อน
อัลบั้มล่าสุดของชาไนอา ทเวน ขายได้มากกว่า 12 ล้านแผ่นทั่วโลก
นี่เป็นเพลงแรกจากอัลบั้มใหม่ของเธอ ชื่อ "คัมออนโอเวอร์"
อัลบั้มนี้ตรงกับสิ่งที่ฉันคิดและรู้สึก
และวิธีการพูดของฉันมากกว่า
ฉันคิดว่าเป็นเพราะฉันอยากแต่งเพลง ที่เหมือนกับเป็นการพูดคุย
ให้ตายสิ หลงรักไปแล้วไง
หลงรักไปแล้วไง
ฉันคงตกหลุมรักเข้าซะแล้ว
ถ้าคุณอยากได้เพลงบัลลาดสไตล์คาวบอยช้าๆ
คงหาไม่ได้ในอัลบั้มนี้
แต่คุณจะได้เพลงรักมากมาย เกี่ยวกับความสัมพันธ์
สิ่งที่เปลี่ยนไประหว่าง "เดอะวูแมนอินมี" กับ "คัมออนโอเวอร์"
มากกว่าสิ่งอื่นใด
คือความตั้งใจ
และความตั้งใจตอนนี้คือปรับเปลี่ยน จากความสำเร็จระดับประเทศ
ไปเป็นระดับโลก
และนั่นหมายถึงทำให้เพลงฟังดูป๊อปมากขึ้น
ตอนออกเพลง "ยัวร์สติลเดอะวัน" ฉันจำได้ว่าคิดว่า
นี่เป็นการเสี่ยงครั้งใหญ่
นี่จะเป็นเพลงช้าเพลงแรกในอัลบั้ม
และเพลงฮิตที่สุดของฉันเท่าที่ผ่านมา คือเพลงเร็วสนุกสนาน
และฉันรู้ว่านี่คือช่วงเวลาที่ไม่เปรี้ยงก็แป้ก
ฉันรู้ว่าถ้าเพลงช้าเพลงนี้ไม่ดัง
ฉันนึกว่านี่แหละจบกันแน่
(เพลง 'ยัวร์สติลเดอะวัน' เป็นเพลงที่ดังที่สุดของชาไนอา)
(ส่งให้เธอข้ามไปสู่แนวป๊อป และกลายเป็นศิลปินระดับโลก)
มันเป็นเพลงที่มีพลัง คนมีความผูกพันกับเพลงนี้
ทำให้นึกถึงความหลัง
ฉันพูดไม่ได้หรอกว่า ตอนนั้นฉันรู้ว่ามันมีพลังขนาดไหน
และคนจะรู้สึกผูกพันกับเพลงนี้…
กับความหมายของเพลงนี้ในชีวิตของตัวเอง
เพลง "ยัวร์สติลเดอะวัน" เป็นเพลงที่ตรงกับ…
ชีวิตของฉัน
ในแง่ที่ว่าฉันคิดถึง…
ชีวิตแต่งงานของฉัน ความสัมพันธ์ของฉันกับสามี
เป็นสิ่งที่คนส่วนใหญ่คิดว่าไม่น่าเป็นไปได้
หรือไม่น่าจะไปด้วยกันรอด
ตอนฉันแต่งเพลงนี้ ฉันคิดถึง
อายุที่แตกต่างกันของมัตต์กับฉัน ทั้งโลกของเรา วัฒนธรรมของเรา
และฉันรู้สึกจริงๆ ว่าคนมากมายไม่เชื่อในเรื่องนี้
ฉันรู้สึกได้ว่าเวลาสัมภาษณ์ นักข่าวมักจะ
พูดถึงเขาว่าเป็นคนล่อลวง เรื่องทั้งหมดนี้
สิ่งมหัศจรรย์ทั้งหลายนี้
ออกมาจากผู้หญิงที่โผล่มาจากไหนก็ไม่รู้ได้ยังไง
พวกเขาไม่เชื่อเอาซะเลย
ช่วงนี้มีคำถามมากมายว่าความสำเร็จของคุณนั้น
มาจากวิธีที่เขานำเสนอคุณหรือเปล่า
คุณจะตอบว่ายังไงคะ
มันเป็นความร่วมมือที่แท้จริง ระหว่างคุณกับสามีของคุณ
เล่าเรื่องความสัมพันธ์นั้นหน่อยสิคะ และเขาช่วยอาชีพของคุณยังไงบ้าง
แน่ละ ถ้าฉันเป็นผู้ชาย
คงไม่มีใครมองว่าเป็นแบบนี้
มันเป็นมุมมองที่เหยียดเพศ
ไม่ต้องสงสัยเลย
คุณมองข้ามสิ่งที่เขาทำไว้ไม่ได้เด็ดขาด
นึกออกไหม ไม่ได้เลย
แต่ฟังนะ มันเป็นการร่วมมือกันตั้งแต่แรกเริ่ม
และผมคิดว่าเขาคง… ถ้าคุณทำให้เขายอมคุยด้วยได้น่ะนะ
ผมไม่รู้ว่าจะมีวันนั้นหรือเปล่า แต่เขาก็คงพูดแบบเดียวกัน
การสร้างผลงานที่ยอดเยี่ยมอีกชิ้น
สำหรับฉันเป็นข้อพิสูจน์แล้ว
ว่านี่เป็นความสัมพันธ์ที่จริงแท้แน่นอน
และไม่มีอะไรปลอมหรือฝืนเลย
เพลง "ยัวร์สติลเดอะวัน" ยังคงพุ่งทะยานทะลุชาร์ต
เพลงนี้เป็นเพลงป๊อปฮิต
แต่ชาไนอามีอีกอย่างนึงคือ
ความคิดสร้างสรรค์ของเธอน่าตื่นตาตื่นใจมาก
เมื่อมีซิงเกิล คุณก็ต้องมีวิดีโอ
และวิดีโอก็ตระการตามาก
ผมเคยดูวิดีโอของเธอและคิดว่าเธอเจ๋งมาก
เธอเป็นศิลปินไม่กี่คนที่สามารถข้ามแนวได้
เธอมีวิดีโอฉายช่องเอ็มทีวีทูด้วย
ไม่ใช่แค่ช่องเพลงคันทรีหรือคันทรีเคาน์ดาวน์
แต่เธอเป็นศิลปินที่ข้ามแนวได้จริงๆ
และเธอสวยมาก
ใครๆ ก็อยากได้เธอเป็นแฟน
เธอเป็นผู้หญิงที่อเมริกาต้องการตัวมากที่สุด
วิดีโอทุกตัวของเธอ
เรามีผู้กำกับฝีมือดี และเมื่อถ่ายทำเสร็จแล้ว
เธอจะพูดว่า "ส่งวิดีโอมาให้ฉัน"
เธอตัดต่อทุกอย่างเอง
เธอรู้ดีว่าต้องการอะไร
คิดว่าคุณพิเศษนักเหรอ
คิดว่าคุณไม่เหมือนใคร
ก็ได้ คุณเป็นนักวิทยาศาสตร์แล้วไง
ฉันไม่ประทับใจหรอกนะ
สำหรับมิวสิควิดีโอ ฉันพยายามทำอะไรแปลกใหม่เสมอ
ฉันชอบเปลี่ยนบุคลิกเป็นคนต่างๆ
แต่ทุกคนต้องเข้ากับฉันได้เสมอ
ดังนั้น…
ฉันจึงเริ่มด้วยการคิดว่าอยากดูเป็นยังไง
ฉันไม่ประทับใจหรอกนะ
ฉันชอบใส่ชุดลายเสือดาว สีอะไรก็ได้
อ้อ และอยากโชว์หน้าท้องด้วย
วิดีโอนี้ต้องมีโชว์หน้าท้อง
ฉันอยากให้ดูเป็นสปอร์ตแบบเซ็กซี่
ดูเย้ายวน
ผมรู้ว่าชาไนอาชอบลายเสือดาว ผมก็ชอบเหมือนกัน
เราเลยตัดสินใจใส่ชุดลายเสือดาวทั้งตัว
เธอใช้แฟชั่น
เสื้อผ้า คอสตูมเพื่อเป็นประโยชน์ต่อตัวเอง
เพราะเธอสร้าง
ลุคที่เป็นตำนานที่สุดลุคหนึ่ง
ก็ได้ คุณเป็นแบรด พิตต์
ฉันไม่ประทับใจหรอกนะ
เธอเล่นกับแฟชั่นในวิดีโอของเธอ
และเธอเล่นกับความมั่นใจในรูปร่าง ในฐานะผู้หญิง
การที่เธออมั่นใจในความเซ็กซี่ ของตัวเองในวิดีโอนั้น
มีความเป็นเฟมินิสต์มาก
ชาไนอากำลังเดินไปในทะเลทรายกว้างใหญ่
พูดถึงความเป็นปิตาธิปไตยทั้งหมด
แต่ทำในแบบที่ไม่อิงการเมืองมากนัก
หรือดูเกรี้ยวกราด
มันเป็นการฉลอง
คุณเป็นพวกผู้ชายที่ชอบขัดเครื่องของเขา
คุณจะให้ฉันถอดรองเท้าก่อน จะยอมให้ฉันเข้าไป
เพราะเหตุผลบางอย่างในตอนนั้น
ไม่รู้สิ ฉันชอบร้องเพลงแบบใส่ความก๋ากั่นเข้าไป
ร้องเพลงเกี่ยวกับการเป็นผู้หญิงแกร่ง
มันเป็นส่วนหนึ่งของบุคลิกฉัน เป็นตัวตนของฉันจริงๆ
ฉันมีมุมมองของฉัน
ฉันอยากสื่อออกไป
ฉันคาดหวังให้มันสื่อออกไป
แต่ฉันก็ไม่คิดจะทำให้ใครไม่พอใจนะ
ฉันไม่ประทับใจหรอกนะ
สำหรับฉันแล้ว ชาไนอา ทเวนเป็นนักร้องคันทรีที่ยิ่งใหญ่
เพลงของเธอเข้าถึงได้
เธอแต่งเพลงเอง
เธอแต่งเพลงเกี่ยวกับการเป็นผู้หญิง จากมุมมองของผู้หญิง
ทุกอย่างเลย ทั้งการเป็นผู้หญิง ทั้งวันที่ผมไม่สวย
ทั้งการใส่ชุดไม่เข้า ทั้ง…
การอยากดื่มเบียร์เย็นๆ หลังจากทำงานหนักมาทั้งวัน
ซึ่งเป็นสิ่งที่ฉันเข้าใจได้
ฉันคิดว่าชาไนอาเอาแนวคิดที่เป็นสากล ทั้งเรื่องความรัก
และความมั่นใจ
และการค้นพบตัวตนในฐานะหญิงสาว
และความผันแปรของวันที่เลวร้าย และวันที่ดีในชีวิต
ทุกอย่างนี้เป็นหัวข้อสากลในการแต่งเพลง
และเธอเอามาเขียนให้ฟังดู เหมือนไม่เคยมีใครเขียนถึงมาก่อน
มีบางอย่างเกี่ยวกับการ… แน่ละ มีเพลงทั้งหลาย
เกี่ยวกับการรู้สึกดีเมื่อเป็นผู้หญิงที่มีอำนาจ
แต่ก็มีเพลงอย่าง "แมน! ไอฟีลไลก์อะวูแมน!"
เข้าใจใช่ไหม นั่นคือเพลงที่สื่อถึงทุกอย่าง
ไปกันเลยสาวๆ
มาเลย
ชาไนอา ทเวนเอาจิตวิญญาณความเป็นขบถ มาใส่แนวเพลงนี้
ที่ไม่เคยมีใครทำมาก่อนหลายสิบปี
แม่แต่ท่อนที่ร้องสนุกๆ ว่า "ไปกันเลย สาวๆ"
นั่นคือเสียงเรียกร้องของเธอ
ไปกับฉันสิ
มาร่วมแก๊งกับฉัน
มาทำแบบที่ฉันทำ
อย่าอายที่จะแสดงตัวตนออกมา
เพราะคุณเป็นผู้หญิงสวย ที่อาจจะดีเกินไปสำหรับบางคน
บ้าให้เต็มที่
ลืมไปว่าฉันเป็นผู้หญิง
เสื้อผู้ชาย กระโปรงสั้น
บ้าให้สุดเหวี่ยง
ทำแบบมีสไตล์
เพลง "แมน! ไอฟีลไลก์อะวูแมน!" ค่อนข้างจะชัดเจนในตัวเองนะ
ในแง่ที่ว่ามัน…
แน่ละมันเป็นประโยคอุทาน "ให้ตายสิ"
"วันนี้ดีจังที่เกิดมาเป็นผู้หญิง"
ให้ตายสิ ฉันรู้สึกเหมือนเป็นผู้หญิงเลย!
มันเป็นเพลงที่เฉลิมฉลอง
ฉันไม่อยากร้องจากมุมมอง ของเฟมินิสต์ที่เกรี้ยวกราดหรอก
เวลาที่ฉันแต่งเพลงพวกนี้
ฉันอยากทำให้สนุกๆ ว่า "ฉันอยากแต่งเพลงเกี่ยวกับ…"
ฉันไม่อยากพูดว่าการแข่งขันกันของแต่ละเพศ
แต่ฉันชอบแต่งเพลงเกี่ยวกับความแตกต่าง และความสนุกในความแตกต่างนั้น
นี่ก็แค่เป็นเพลงอย่างนั้น ดังนั้น
วันนี้ดีจังที่เป็นผู้หญิง
ได้ร้องสุดเสียงและสนุกไปด้วย
ลูกหมุนด้วยแฮะ
('คัมออนโอเวอร์' เป็นอัลบั้มเพลงคันทรี ที่ขายดีที่สุด)
(มียอดขายมากกว่า 40 ล้านแผ่น)
(และเป็นอัลบั้มที่ขายดีที่สุดของศิลปินหญิง)
(ตลอดกาล)
เธอเป็นศิลปินหญิงชั้นนำคนหนึ่ง ในวงการเพลงคันทรีและเพลงป๊อป
และชาไนอา ทเวนก็ยังไม่ชะลอลงเลย
ที่จริงแล้ว…
มีเพลงฮิตมากมายนะ
เรามีแต่เพลงฮิต ออกมากี่เพลงก็ฮิตตลอด
ถ้าเราไม่ประสบความสำเร็จ เราคงหยุดไปแล้ว
แต่มันดังต่อไปเรื่อยๆ
(ฮอลลีวูด วอล์กออฟเฟม)
ผมไม่รู้ว่ามีอัลบั้มไหน ที่มีเพลงฮิตมากขนาดนั้นหรือเปล่า
ผมค่อนข้างมั่นใจว่า เรามีเพลง 12 ซิงเกิลที่ติดชาร์ต
อัลบั้มเดียวมีเพลงดีๆ มากมาย ถือว่าคุ้มนะถ้าคุณเป็นคนฟัง
เป็นอัลบั้มที่คุ้มมาก
เป็นอัลบั้มที่ดีกว่า
อัลบั้ม "คัมออนโอเวอร์"
"เดอะวูแมนอินมี" เป็นอัลบั้มที่ดีมาก
แต่ "คัมออนโอเวอร์" เป็น…
มีแค่ครั้งเดียวในชีวิต
(แม้ว่ายอดขายและอันดับจะประสบความสำเร็จ ชาไนอายังไม่เคยออกทัวร์ครั้งใหญ่เลย)
เธออยากออกทัวร์ใจจะขาด
เพราะมีกระแสว่า
ในเมื่อเธอไม่ได้ทัวร์ ตอนอัลบั้ม "เดอะวูแมนอินมี"
คนพูดกันว่า "เธอจะทำได้จริงเหรอ" ว่าไปเรื่อย
เพราะฉันรอนานกว่าจะออกทัวร์
ฉันจึงรู้สึกกดดันที่ต้องทำทัวร์ให้ยอดเยี่ยม
เธอไม่ได้แค่พร้อมจะออกทัวร์นะ
เธอรู้ว่าเธอต้องทัวร์
และเธอมีความมั่นใจในตัวเองล้นหลาม
ถึงจุดนั้น ถ้าเธอออกไปแสดง แล้วมันไม่เป็นการแสดงระดับโลก
ตระการตา เธอคงโดนวิจารณ์แน่นอน
ฉันไม่ได้กังวลเรื่องพิสูจน์ว่าฉันทำได้ไหม
ฉันร้องเพลงมาตลอดชีวิต และการร้องเพลงตามบาร์
ต้องใช้เสียงมากกว่า ร้องในคอนเสิร์ตแค่สองชั่วโมง
และแน่นอน เมื่อเธอออกไปแสดง คนก็รู้ว่า "เธอร้องเพลงได้ดีจริงๆ"
คนก็เลิกสงสัยกันได้
วงดนตรีที่เธอรวบรวมมาเป็นวงระดับโลก
และตอนนี้เราก็จัดโชว์ที่อลังการทุกคืน
คุณมาไกลมาก ที่รัก
และคุณจะไปไกลยิ่งกว่านี้อีก
ทัวร์ยิ่งใหญ่ดังระดับโลก
เราไปถึงออสเตรเลีย เราไปแคนาดา
เราไปไกลถึงยุโรป
คุณดังมากในอเมริกา คุณพิชิตยุโรปแล้ว
ผู้ฟังมากมายของเรามาจากเอเชียและแอฟริกา
คุณมีแผนอะไรสำหรับสองทวีปนั้นครับ
ฉันตั้งใจจะไปที่นั่นค่ะ
ไม่มีหยุดหย่อนเลย
การยอมรับมาได้จากมากมายหลายทาง
เธอเป็นที่ยอมรับจากผู้คนมหาศาล
จากทั่วโลกและทั้งวงการเพลงป๊อปด้วย
เมื่อคุณได้เสียงตอบรับเป็นเอกฉันท์ เพราะอะไรสักอย่าง
และเสียงตอบรับเป็นบวก มันเป็นการเยียวยาสำหรับคนมากมาย
ตอนนี้คุณคิดว่า "โอ้โฮ"
เป็นช่วงเวลาที่คุณคิดว่า "ให้ตายสิ…"
ฉันไม่รู้เลยว่าเนื้อเพลงนี้ส่งผลกระทบขนาดนี้
หรือประโยคนี้โดนใจขนาดนี้"
มันไม่เกี่ยวกับยอดขายแล้ว มันเกี่ยวกับ
ผลกระทบที่คุณมีต่อผู้คน
พร้อมไหม ไมอามี
มันชัดเจนมากจากเสียงตอบรับของแฟนๆ
ว่าแฟนๆ นั้น…
แฟนๆ มีความหลากหลายมาก
แฟนเพลงชาไนอา ทเวนไม่ได้มีแค่ประเภทเดียว
ฉันได้คุยกับเด็กๆ
ชอบร้องเพลงไหมจ๊ะ
แล้วอยากร้องเพลงอะไรล่ะ
ไม่รู้ฮะ
ฉันได้คุยกับพ่อแม่ ปู่ย่าตายาย
ฉันได้คุยกับผู้คนที่ได้ฟังเพลงฉันจากประเทศอื่น
ผู้คนจากทุกวิถีชีวิตเลย
มีเหตุผลที่ชาไนอามีกลุ่มแฟน ที่มีความหลากหลายทางเพศมากมาย
เพราะใครก็ตามที่เห็นความมั่นใจ และความเป็นตัวของตัวเองขนาดนั้น
และมาจากการดิ้นรนและการกดขี่
ย่อมตื่นเต้นกับสิ่งเหล่านั้นแน่นอน
เพราะนั่นเป็นการอนุญาตให้พวกเขา
แสดงตัวแบบเดียวกับที่ชาไนอาทำ
เหตุผลหนึ่งที่ชาไนอามีแฟนติดตามมากมาย
ในชุมชนผู้มีความหลากหลายทางเพศ
เพราะชุดของเธอและสิ่งที่เธอใส่
เพราะชุมชนนั้นที่ผมเป็นส่วนหนึ่งเช่นกัน
รู้สึกเข้าใจภาพลักษณ์นั้น
ทั้งโดโรธีจากเรื่องพ่อมดแห่งเมืองออซ ถึงชาไนอา ทเวน
คือภาพลักษณ์ที่สะดุดตา น่าจดจำ
นี่คือสิ่งที่เรายึดเหนี่ยว
นี่คือสิ่งที่เรารัก
ผมพูดเสมอว่าผมคิดว่า
เพลงคันทรีโดยรวมแล้ว
ทำให้ผมแปลกใจเสมอที่ไม่มี
นักดนตรีเพลงคันทรีที่เป็นเกย์ อย่างเปิดเผยมากกว่านี้
เพราะผมคิดว่าหัวใจของเพลงคันทรีนั้น
คือความผิดหวัง ความอกหัก
ความรู้สึกว่าไม่ดีพอ ความสูญเสีย
และน่าเศร้าที่นั่นเป็นประสบการณ์ของเกย์
สำหรับทุกคนในจุดหนึ่ง
แน่นอนว่าเคยเป็นประสบการณ์ของผมนานมาก
ผมคิดว่าเมื่อคุณพบนักดนตรี
ที่สามารถเข้าถึงสิ่งนั้น
และเขียนเพลงที่พูดถึงเรื่องนั้น
และทำในแบบที่
มีสีสัน ตระการตาและขี้เล่น
และมีอารมณ์ขันด้วย เหมือนกำลังหัวเราะตัวเอง
ผมคิดว่านั่นเป็นสิ่งสำคัญมาก
ในประสบการณ์ของวัฒนธรรมชาวเกย์
เธอเอื้อมมือผ่านวิทยุมาและทำให้ผมรู้สึกว่า
ผมปลอดภัยในตอนที่ผมเป็นเด็ก
จุดสูงสุดของวงการบันเทิงตอนนี้…
ชาไนอา ทเวนเป็นศิลปินหญิง ที่มียอดขายสูงสุดตลอดกาลคนหนึ่ง
เธอกับโรเบิร์ต "มัตต์" แลงจ์ สามีของเธอ อาศัยอยู่ในสวิตเซอร์แลนด์
ระหว่างทำอัลบั้มที่สี่ของเธอ
ไม่ทราบได้ว่าตอนนี้ชาไนอาตั้งครรภ์กี่เดือนแล้ว
เธออายุ 35 ปี
เราจะพักกันสักครู่…
ฉันอยากเป็นแม่คนมาตลอด
และมีช่วงว่างนาน ระหว่างอัลบั้ม "คัมออนโอเวอร์" กับ "อัป!"
ดังนั้น…
ฉันจึงมีเวลาตั้งใจมีลูก
และพักหลังจากทำงานหนักมาหลายปี
คุณต้องทิ้งทุกอย่างเพื่อสร้างอาชีพ
และฉันไม่เคยอยากเป็นแม่
ที่ไม่อยู่กับลูกและมัวแต่ทำงาน
อาชีพการงานจะไม่มีวันมาก่อนลูกฉัน
คุณร้องเพลงกล่อมเขาไหม
ร้องค่ะ
ร้องให้ฟังสักนิดได้ไหมครับ
ก็ได้ ฉันจะร้องเพลงกล่อมของฉันเอง
- เหรอครับ - ที่ฉันแต่งให้ลูก
โอเค เขาชื่อเอเชีย
เอเชีย ดิแองเจโล
ฉันเรียกลูกว่าเอเชีย ดีเสมอ เพลงเลยร้องว่า…
เอเชีย ดี นับหนึ่งสองสามสิ
ไม่มีใครน่ารักเท่าเอเชีย ดีของแม่
ฉันไม่ได้ใช้เวลาในสตูดิโอมากนัก ตอนทำอัลบั้ม "อัป!"
เพราะฉันมีลูก ฉันให้นมลูกอยู่ตั้ง 14 เดือน
และพอลูกหลับตอนกลางคืน
ฉันก็ค่อยเข้าไปอัดเสียงในสตูดิโอ
ฉันมีเวลาประมาณสี่ชั่วโมงพอลูกหลับ
แน่นอนว่ามัตต์ปักหลักอยู่ในสตูดิโอ
ทำทุกอย่างให้เกิดขึ้นแล้วแต่ว่าฉันจะว่างตอนไหน
และตอนนี้เขาเป็นพ่อคนแล้ว เขาก็รู้สึกอ่อนไหวเช่นกัน
มันเป็นข้อดีที่เราได้ผ่านเรื่องนั้น
ไปด้วยกันและพยายามทำให้ทุกอย่างสมดุล
ไปกันเลย
(พฤศจิกายนปี 2002 อัลบั้ม 'อัป!' ออกวางขาย)
ไม่ต้องการคุณแค่ช่วงสุดสัปดาห์
ไม่ต้องการคุณแค่ค่ำคืนเดียว
เราตั้งใจจะทำเพลงในแง่บวก เลยใช้ชื่ออัลบั้มว่า "อัป!"
เป้าหมายคือแต่งเพลง ที่จะพัฒนาฉันในฐานะศิลปินต่อไป
และไม่ให้แผ่วลง
ฉันว่าคงเป็นสิ่งที่ใครก็คาดหวังไว้
น้อยคนมากที่มียอดขายระดับไดมอนด์ ติดต่อกันสามอัลบั้ม
นั่นมัน… ไม่ใช่ความกดดันนะ แต่แน่นอนว่าเป็นเป้าหมาย
('อัป!' มียอดขายระดับไดมอนด์ เป็นชุดที่สามติดต่อกันของชาไนอา)
(เธอเป็นศิลปินคนเดียว ที่ประสบความสำเร็จเช่นนี้)
(ในประวัติศาสตร์)
ฟังนะ มีศิลปินสักกี่คนที่ทำอัลบั้มดังเปรี้ยง
ไม่ใช่แค่ชุดเดียว แต่ถึงสามชุดเลย เข้าใจไหม
ฉันจะต้องได้ตัวเธอมา ในขณะที่เธอยังอยู่ในสายตา
ฉันจะต้องได้ตัวเธอมาแม้ต้องใช้เวลาทั้งคืน
การที่มันกลายเป็นอัลบั้มระดับไดมอนด์ชุดที่สาม
เป็นความรู้สึกที่แสนวิเศษ ดีต่อใจมาก
แน่ละว่ามันคือความสำเร็จครั้งสำคัญ ในอาชีพของฉัน
และสำหรับอาชีพใครก็ตาม
ตอนนั้นมีอัลบั้มชุดนี้ออกพร้อมกันสามเวอร์ชั่น
มันน่าตื่นเต้นมาก
มีอัลบั้มเพลงคันทรี ที่เราเรียกว่าเวอร์ชั่นเขียว
เวอร์ชั่นแดง เรียกว่าเวอร์ชั่นป๊อป
แล้วก็เวอร์ชั่นฟ้า สำหรับทั่วโลก
ซึ่งเอาจริงนะ ไม่เคยมีใครทำมาก่อน
ผมคิดว่ามันเป็นแรงบันดาลใจและฉลาดมาก
การทำวิดีโอก็ยิ่งสนุกมากขึ้นสำหรับฉัน
ลุคที่น่าตื่นตาตื่นใจที่มาพร้อมกับวิดีโอ
วิดีโอที่มีมอเตอร์ไซค์ เป็นวิดีโอที่ใช้ต้นทุนสร้างแพงที่สุด
ในตอนนั้น
ผมรู้สึกเหมือนตีลูกโฮมรันได้
อัลบั้มนั้นมีเพลงฮิตหลายเพลง
เอาละชิคาโก
(ในทัวร์อัลบั้ม 'อัป!' ชาไนอาแสดงระดับสนามกีฬาเกือบ 100 แห่ง)
(ต่อหน้าแฟนเพลงหลายล้านคนทั่วโลก)
สำหรับทัวร์อัลบั้ม "อัป!" ฉันเริ่มได้อิทธิพลใหม่ๆ
จากทีมงานจัดโชว์วงร็อคดังๆ
เช่นเมทัลลิกา เพราะตอนนี้ฝ่ายจัดการของฉันคือคิวไพรม์
และพวกเขามีประสบการณ์ จัดคอนเสิร์ตร็อคใหญ่ๆ มากมาย
เช่นเทคนิคโชว์ไฟอะไรอย่างนั้น
จึงเหมาะมากที่ฉันจะยิ่งเล่นใหญ่ขึ้นอีก
ฉันคิดว่าฉันยิ่งอยากเล่นให้อลังการ เหมือนคอนเสิร์ตเพลงร็อคยิ่งใหญ่ไปเลย
เจอกันที่ทัวร์ค่ะ ราตรีสวัสดิ์!
ตั้งแต่ครั้งแรกที่เราเจอกัน
จนถึงตลอดการโปรโมตอัลบั้ม "อัป!"
ผมกับเธอก็สนิทกันมากขึ้น
และเมื่อคุณอยู่กับใครตลอดเวลาอย่างนั้น
คุณก็ได้เป็นส่วนหนึ่ง ของทั้งช่วงดีๆ และช่วงแย่ๆ ไปโดยปริยาย
และผมก็เริ่มเห็นสิ่งเหล่านั้นมากขึ้น พอเริ่มหมดช่วงโปรโมต "อัป!"
ตอนนั้นเริ่มจะจบทัวร์แล้ว เป็นตอนจบของทัวร์แล้วล่ะ
ฉันออกไปขี่ม้าแล้วโดนตัวเห็บกัด
เห็บตัวนั้นมีเชื้อโรคไลม์
ฉันเลยติดโรคไลม์มา
อาการของฉันค่อนข้างน่ากลัวเพราะว่า
ก่อนที่จะได้รับการวินิจฉัย
ฉันมักเวียนหัวเวลาขึ้นเวที ทรงตัวไม่ค่อยอยู่
ฉันกลัวว่าจะตกจากเวที
และเวทีก็สูงมาก
ฉันเลยอยู่ห่างๆ จากขอบเวที ฉันต้องปรับสิ่งที่ทำอยู่
ฉันมีอาการหน้ามืดแค่เสี้ยววินาที แต่เป็นประจำเลย เป็นทุก…
ทุกนาทีไม่ก็ทุก 30 วินาที
ฉันมีอาการทุกอย่างตรงตามอาการโรคไลม์
เพื่อที่จะรักษาต่อไปได้
ฉันสบายดี
แต่เสียงของฉันไม่เหมือนเดิมอีกเลย
มันกลาย…
เป็นเสียงพร่าๆ แปลกๆ
เหมือนควบคุมกระแสลมไม่ได้
ฉันไม่เข้าใจเลย
(ปี 2004 ชาไนอาออกอัลบั้มรวมเพลงฮิต ที่ขายเร็วที่สุดโดยศิลปินหญิง)
(มีเพลงใหม่สามเพลง แต่อาการป่วยทำให้ชาไนอาทำอัลบั้มใหม่ไม่ได้)
แต่ฉันคิดว่าเสียงฉันหายไปตลอดกาลแล้ว ฉันคิดว่าจบแค่นั้น
ฉันจะไม่มีวันร้องเพลงได้อีก
มันช่าง… เห็นแล้วเจ็บปวดมาก
ไม่รู้สิ ผมไม่เคยเห็นใจใครมากขนาดนั้นเลย
ผมเคยรับมือกับศิลปินมากมายที่มีปัญหา
เธอมาที่แนชวิลล์ เธอไปหาผู้เชี่ยวชาญมาแล้วทั่วโลก
(ชาไนอาป่วยจากผลกระทบของโรคไลม์)
(และต้องเจอกับวิกฤติส่วนตัวอีกเรื่อง)
ระหว่างการค้นหาว่าอะไรกันแน่
ที่ทำให้ฉันควบคุมเสียงไม่ได้ และทำให้เสียงฉันเปลี่ยนไป
ฉันก็กำลังเผชิญกับการหย่าด้วย
สามีของฉันทิ้งฉันไปหาผู้หญิงอื่น
นี่คือเพื่อนสนิทของคุณ ว่ากันว่าเธอเป็นชู้กับสามีของคุณ
และการนอกใจนั้นนำไปสู่การหย่า
ตอนนั้นฉันยิ่งรู้สึกตกต่ำไปอีกขั้นเลย…
และ…
ฉัน…
ฉันไม่เห็นว่าจะมีประโยชน์อะไร ที่จะทำอาชีพนักดนตรีต่อไป
ผมอยู่ที่บ้านในแนชวิลล์ตอนที่เธอโทรหาผม
และบอกว่าเธอรู้สึกว่า เธอกับมัตต์กำลังจะหย่ากัน
มันเป็นช่วงเวลาที่…
น่าเศร้ามาก
โชคไม่ดีที่ผมจำได้แม่นมาก
ตอนที่ฉันเสียมัตต์ไป ฉันนึกว่า…
ฉันคิดไปว่า…
ความเศร้าโศกนั้น…
รุนแรงเหมือนตอนฉันสูญเสียพ่อแม่ไป
และ…
มันเหมือนความตายเลย
มันรู้สึกเหมือนความตาย เหมือนเป็นจุดจบ
เป็นจุดจบถาวรของหลายแง่มุมในชีวิตของฉัน
ฉันไม่เคยทำใจได้จากการตายของพ่อแม่
ฉันเลยคิดว่า "บ้าจริง ฉันไม่มีวันทำใจได้แน่"
จะทำใจได้ยังไง
ดังนั้นสิ่งเดียวที่ฉันทำได้
คือมุ่งมั่นว่าฉันจะดำเนินชีวิตต่อไปยังไง
ฉันจะคลานออกจาก…
หลุมนี้
ที่ฉันตกลงไปได้ยังไง
คิดอย่างนั้นแหละ
ฉันต้องค่อยเป็นค่อยไป
เริ่มจากการแต่งเพลงก่อน
แค่ได้ฟังตัวเองในตอนนั้น…
ในเทปที่ฉันแต่งเพลงไว้ก็ยากมาก
และมีเสี้ยวเวลาเล็กๆ
ที่ฉันเข้าใจได้
(ขณะที่เธอต่อสู้เพื่อให้เสียงกลับมาดีเหมือนเดิม)
(ชาไนอาก็ได้รับเชิญให้ร่วมงาน)
(กับนักร้องที่ประสบความสำเร็จ และโด่งดังที่สุดคนหนึ่งของโลก)
ไลโอเนล ริชชี่ติดต่อผู้จัดการฉันมา
บอกว่า "ผมกำลังทำอัลบั้มนี้ และอยากได้ศิลปินเพลงคันทรี
มาร้องเพลงพวกนี้"
เราเหลือเพลง "เอ็นด์เลสเลิฟ"
"คุณอยากได้ใคร"
"ผมอยากได้ชาไนอา ทเวน"
ผมไม่รู้เลยว่าตอนนั้นชาไนอาเจออะไรอยู่
ผมแค่รู้ว่าเธอเป็นตัวเลือกของผม…
สำหรับเพลง "เอ็นด์เลสเลิฟ" และเป็นคนร้องคู่กับผมในเพลงนั้น
และแน่นอน ผมก็โทรไป
ฉันไม่สบายใจที่จะเอาตัวเอง ไปเจอความกดดันแบบนั้น
ฉันตอบว่าไม่ ปฏิเสธไป
แต่เขาก็กลับมาตื๊ออีกหลายครั้ง
ผมบอกเธอง่ายๆ ว่า "เจอกันที่แนชวิลล์"
"ฉันไปแนชวิลล์ไม่ได้"
"ก็ได้"
"งั้นผมจะให้คุณมาแคลิฟอร์เนีย"
"ไม่ได้ ไปแคลิฟอร์เนียไม่ได้"
ผมถามต่อว่า "คุณอยากเจอกันที่ไหนล่ะ"
ฉันคุยโทรศัพท์กับเขา บอกว่า…
"ไลโอเนล ฉัน… ฉันร้องไม่ได้"
"ฉันเสียใจจริงๆ ฉันอยากร้องนะ"
"ฉันอยากร้องดีพอที่จะร้องเพลงนี้ได้ แต่ทำไม่ได้จริงๆ"
"ฉันขอโทษจริงๆ"
และก่อนจะวางสาย เขาก็เกลี้ยกล่อมให้ฉันร้องจนได้
และแน่นอน เธอบอกว่า "เอางี้ ไปเจอกันที่หมู่เกาะบาฮามาส"
แน่ละ ผมเคยไปทำเพลงมามากมายหลายที่
แต่ผมคงคิดถึงหมู่เกาะบาฮามาส เป็นที่สุดท้ายในโลก
ในที่สุดผมก็ไปถึง
พอผมเดินเข้าประตูไป
เธอก็อยากคุยกับผมสองต่อสองที่ริมสระว่ายน้ำ
เธอพยายามยืนยันกับผมว่าเธอร้องไม่ได้
ฉันกัดฟันบ่นแล้ว "คุณทำให้ฉันหลงกลมาได้ยังไง"
นี่เป็นวันที่เลวร้ายที่สุดในชีวิตฉันเลย ฉันไม่มีวันทำได้แน่นอน ฉันเครียดมาก
ไลโอเนลไม่ยอมแพ้เด็ดขาด และฉันก็รู้ดี
แต่มันเป็นความนุ่มนวล… มันเป็นความกดดันที่อ่อนโยนมาก
แต่ฉันคิดว่า ถ้าฉันล้มเหลว
ฉันก็อยากล้มเหลวกับคนที่ใจกว้างและใจดีกับฉัน
ผมบอกว่า "เราจะเข้าห้องนี้กันแป๊บนึง
แต่ผมอยากให้คุณเข้าไปในนั้นกับผม"
"รู้ไหมว่าจะเกิดอะไรขึ้น"
"เราจะค้นพบบางอย่างกัน"
"ไลโอเนลริชชี่กับชาไนอา ทเวนจะแสดงฝีมือ"
มันกดดันมาก วันนั้นเครียดมากเลย
ฉันดีใจที่มันจบลงได้และจบลงด้วยดี
ฉันต้องใช้กำลังใจมากมาย
จากคนรอบตัวกว่าจะทำให้ฉัน
ลงมือทำได้จริงๆ
และไลโอเนล ริชชี่ก็เป็นส่วนสำคัญมาก
เดวิด ฟอสเตอร์กับไมเคิล บูเบลก็เป็นส่วนสำคัญ
โอปราห์ วินฟรีย์เป็นส่วนหนึ่ง ของการเดินทางครั้งนั้น
กำลังใจที่ดีอีกอย่างสำหรับฉัน คือการได้พบกับแกลดิส ไนต์
เธอน่าจะเป็นนักร้องหญิงที่ฉันชอบที่สุด
เธอบอกฉันว่าไปจับไมค์แล้วร้องซะ
ร้องเข้าไปๆ
ฉันได้เรียนรู้ว่าถ้าฉันทำให้เสียงฉันไปถึงจุดหนึ่ง
โดยใช้ความพยายามมากได้
มันจะประคองระดับไว้ได้นานพอ ที่จะร้องออกมาดีได้
(ปี 2012 หลังจากประสบความสำเร็จกับเพลงคู่ ชาไนอาตัดสินใจกลับสู่วงการ)
(ด้วยโชว์ในลาสเวกัสอันตระการตา)
ขอบคุณค่ะ
มันเป็นการผูกมัดครั้งใหญ่มาก เมื่อตัดสินใจจะแสดงในลาสเวกัส
แต่มันคือสิ่งที่ฉันต้องการเป๊ะเลย
นานแล้วนะคะที่ไม่ได้มา
ฉันไม่ได้ขึ้นเวทีแสดงสดมากว่าสิบปีแล้ว
ขอเสียงหน่อย
การดำดิ่งสู่การแสดงประจำที่ซีซาร์พาเลส
เป็นความกดดันมาก
แต่ฉันรู้สึกว่าทางเดียวที่ฉันจะใช้เสียงได้สำเร็จ
คือเอาตัวเองไปอยู่ในสถานการณ์กดดัน
คุณต้องใช้ค้อนยักษ์ถึงจะโค่นเธอได้
เธอก็จะลุกขึ้นมา
เธอจะลุกขึ้นมาใหม่
ผมคิดว่าเธอเห็นว่าเป็นความท้าทาย
เธอมองว่าเป็นโอกาส "ฉันจะทำ ฉันจะแสดงให้ทุกคนเห็น"
และสิ่งต่อไปคือทำอัลบั้มของเธอเอง
(ชาไนอาเริ่มทำอัลบั้มใหม่)
(อัลบั้มแรกตั้งแต่เธอแยกทางกับมัตต์ แลงจ์ สามีและคู่หูทำเพลง)
ฉันใช้เวลานานมากกว่าจะพร้อม ที่จะแต่งเพลงและอัดเพลงอีกครั้ง
ฉันกลัวที่จะ
กลับเข้าสตูดิโอโดยไม่มีมัตต์
มันเป็นเรื่องของ
การยืนหยัดด้วยตัวเอง
และเป็นการฝึก…
พูดว่า "โอเค ฟังนะ เธอจะไม่ทำเพลงอีกไม่ได้…
แค่เพราะเธอไม่มีมัตต์"
"เธอต้องลุยเลย"
และฉันกลัวมาก กลัวมากจริงๆ
ฉันไม่รู้ว่าจะไปไหน จะออกจากสตูดิโอแล้ว พอกันที
พูดเล่นนะ
ตอนนี้ฉันเลยบอกว่า "ฟังนะ ไม่ใช่แค่
ฉันจะกลับเข้าสตูดิโอโดยไม่มีเขา ฉันจะแต่งเพลงทั้งหมดเองด้วย
และค้นพบตัวเองอีกครั้ง ในฐานะคนสร้างสรรค์ด้วยตัวเอง"
อย่างที่ฉันเคยเป็นมาตลอดสมัยสาวๆ
วันนี้อากาศดีจัง
(สติกกี้สตูดิโอ)
ไม่รู้สิ ฉันคิดว่าเราน่าจะปิ้งบาร์บีคิวกัน
อาจจะไม่
มันมีความอ่อนไหวอยู่ และผมคิดว่าสำหรับใครก็ตาม
ในวงการเพลง มันช่าง… มันเป็นการบำบัดสำหรับคนมากมาย
สำหรับเธอ มันเป็นช่วงเวลาให้เธอได้เปิดใจ
และพูดถึงสิ่งที่เธอไม่เคยพูดถึงมาก่อน
เป็นเพราะคุณ ฉันถึงได้เป็นฉัน
ทันใดนั้น ฉันก็เป็นสิ่งที่ไม่ใช่ฉัน
เป็นเพราะคุณ ฉันได้เห็น
ชาไนอาร้องถึงเนื้อเพลง และสิ่งที่สำคัญกับเธอมาก
ผมบอกว่า "ดีแล้ว นี่ก็ใช้ได้ "
"มันสำคัญที่ต้องพูดสิ่งเหล่านี้ ผู้คนต้องการฟังด้านนี้ของคุณ"
ผมคิดว่านั่นทำให้เธอมีความมั่นใจว่า
"โอเค ดี งั้นทำต่อเลยละกัน"
เพราะมากเลย
มันเป็นประสบการณ์ที่ยอดเยี่ยม
"นาว" เป็นผลงานชิ้นโปรดของฉัน
ที่ฉันเคยทำมา ที่ฉันยังชอบฟังอยู่
(ปี 2017 "นาว" เปิดตัวที่อันดับหนึ่ง ของชาร์ตเพลงสหรัฐฯ และแคนาดา)
(และเป็นอัลบั้มแรกของชาไนอา ที่ขึ้นอันดับหนึ่งในประเทศใหญ่ๆ ทั้งหมด)
ฉันพูดตลอดเวลา
ฉันคิดว่าฉันคงไม่มี
อาชีพที่มีอยู่ได้
และอาชีพที่อยากมีต่อไป
ถ้าชาไนอาไม่เป็นตัวของเธอเอง
สำหรับฉัน ชาไนอา ทเวนเป็นซูเปอร์สตาร์
ที่ฉันได้รับเกียรติร่วมร้องเพลงบนเวทีด้วย ตอนฉันอายุ 14
และเธอเป็นส่วนสำคัญที่ทำให้ฉันเป็นที่ยอมรับ
และเป็นที่สนใจในฐานะนักร้องสาวชาวแคนาดา
หวัดดีค่ะชาไนอา จำฉันได้ไหม
พอคุณดูความหลากหลายของศิลปิน ที่ได้รับอิทธิพลจากเธอ
อิทธิพลของเธอไปไกลมาก
ชาไนอาไม่เคยปล่อยให้ต้นกำเนิดของเธอ
ตัวตนของเธอ การที่เธอเป็นผู้หญิง
ผมคิดว่าเธอไม่เคยปล่อยให้สิ่งเหล่านั้น นิยามสิ่งที่เธออยากทำเลย
ซึ่งก็คือการสร้างงานศิลปะและทำเพลง ในแบบของเธอเอง
เธอทำไม่เหมือนใคร เธอเตะประตูสร้างโอกาสเอง
ฉันคิดว่ามันเห็นได้ชัด ในอาชีพของเทย์เลอร์ สวิฟต์
และเห็นได้ในอาชีพของฉัน เราทำตามแบบแผนนั้นของเธอ
ชาไนอาเป็นผู้หญิงที่บอกว่า คุณไม่จำเป็นต้องยึดติดกับแนวเพลง
ถ้าค่ายเพลงสั่งให้ทำแบบนี้
แต่ใจคุณบอกให้ทำอย่างอื่น ก็ทำตามใจตัวเองซะ เธอเจ๋งมาก
มันเจ๋งมากที่เธอทำต่อไปเรื่อยๆ ด้วย ไม่มีพักเลย ผมชอบจุดนี้ของเธอ
ฉันชอบออกไปล่องเรือ ทำใจให้สบาย
เอากีตาร์กับน้องหมาไปด้วย
บางครั้งฉันก็ออกไปทอดสมอ…
หาแรงบันดาลใจ
ฉันไม่ใช่เด็กผู้หญิง
ฉันไม่ใช่เด็กผู้ชาย
ฉันไม่ใช่เด็กน้อย
ไม่ใช่ของเล่น
เพราะฉันเป็นราชินี
ฉันใจกล้าและชัดเจนเสมอกับสิ่งที่ฉันคิด
และมุมมองของฉันในฐานะผู้หญิง
เป็นพิเศษ
มุมมองของฉันในเรื่องความสัมพันธ์
ฉันรู้สึกว่าผู้หญิงควรได้รับการปฏิบัติ ด้วยความเคารพ
และฉันก็ยังรู้สึกเหมือนเดิม
ฉันก็จะสื่อสารนั้นต่อไป
ฉันเป็นเจ้านายตัวเอง ฉันรับผิดชอบ
ต่อสิ่งที่ฉันคิด สิ่งที่พูด
และสิ่งที่ฉันทำ…
ฉันจะไม่ยอมให้ใครชี้นิ้วสั่งฉัน ไม่ยอมให้ใครรังแกฉัน
ฉันจะพูดความในใจออกมา
(ชาไนอายังคงสร้างสรรค์ งานเพลงใหม่ๆ ต่อไป)
(เผยแพร่เสียงอันเป็นเอกลักษณ์ของเธอ สู่แฟนคลับที่เหนียวแน่น)
ฉันอยู่ที่ลอนดอนเพื่อทำอัลบั้มให้เสร็จ และร่วมงานกับศิลปินอังกฤษมากฝีมือ
คนสร้างสรรค์
และสนุกกับการอยู่ในที่เดียวกัน
กับคนอื่น
และสร้างสรรค์งานดนตรี เป็นความรู้สึกที่ดีมาก
มาร์ค ราล์ฟเป็นนักแต่งเพลงและโปรดิวเซอร์
ที่มีวิธีการทำงานที่น่าทึ่ง ไม่เหมือนใคร
เขามีเสียงอิเล็กโทรนิกส์เจ๋งๆ มากมาย ในคลังเสียง
ฉันคาดหวังว่าเราจะแต่งเพลงแบบหนึ่ง
แต่พอเข้าไปอยู่ในห้องเดียวกับมาร์ค ราล์ฟ มันก็เป็นไปเองโดยธรรมชาติ
ไม่มีจังหวะ ไม่มีเสียงอิเล็กโทรนิกส์อะไรอย่างนั้น
ไม่มีอะไรเลย
ฉันนั่งอยู่ข้างหลัง ทำอะไรไปตามปกติ
เขาพุ่งตัวทำนั่นนี่รวดเร็ว มันเจ๋งมาก
ฉันนั่งโยกหัวตาม กำลังสนุกเต็มที่
ฉันคิดว่าแฟนๆ จะชอบมาก
และมันเป็นเพลงที่ทำให้รู้สึกดี ยังเป็นมุมมองของผู้หญิงอยู่
ฉันกลับเข้าไปสู่แนวคิดของ
ฉันไม่อยากพูดว่าการสร้างพลังให้ผู้หญิงนะ เป็นการสร้างพลังให้ตัวเองมากกว่า
ฉันเป็นผู้หญิง แต่ฉันก็รู้สึกดีมากกับตัวเอง
และไม่รู้สึกเสียใจกับอะไรมากกว่าที่เคยเป็นมา
ฉันรู้สึกดี ไม่รู้สึกว่า…
นอกจากจะมีอะไรมาทำให้ฉันล้มระหว่างทาง
แต่ฉันก็จะลุกขึ้นมาอีกครั้งเหมือนที่ทำมาตลอด
ชาไนอา ทเวนไม่เห็นต้องจัดเต็มขนาดนี้เลย!
ฉันไม่สนว่าใครจะว่าอะไร
(ทันทีที่ชาไนอาร้องว่า "ลุยเลย สาวๆ")
ฉันด้วยชาไนอา!
คำบรรยายโดย อรภาริน อ่อนกอ